Zadok Casey

Zadok Casey (* 7. marec 1796, Greene County, Georgia, USA – † 4. september 1862, Caseyville, Illinois, USA) bol americký politik, ktorý pôsobil na federálnej i štátnej úrovni.

O jeho mladosti je málo poznatkov – podľa jedného príbehu bol ako mladík svedkom vraždy a preto, že nechcel vypovedať, ušiel na Ďaleký západ. V roku 1817 založil mesto Mount Vernon v štáte Illinois. V roku 1822 bol zvolený do Snemovne reprezentantov štátu Illinois, v roku 1826 do Senátu štátu Illinois a v roku 1830 do funkcie 4. viceguvernéra (angl. Lieutenant Governor). V rokoch 18331843 zastupoval štát Illinois v Snemovni reprezentantov, t. j. bol členom 23. až 27. Kongresu Spojených štátov. Politickou orientáciou bol po väčšinu kariéry jacksonijským Demokratom, no vo svojich posledných voľbách kandidoval ako nezávislý Demokrat.

Po stiahnutí sa z federálenj politiky sa vrátil na pôdu illinoiskej Snemovne reprezentantov (18481852) a Senátu (18601862). Na jeho počesť bol pomenovaný potok Casey Creek, stredná škola (Casey Middle School) a ulica (Casey Avenue) v Mount Vernone.

 Literatúra 
 Casey, Zadok. In: Biographical Directory of the United States Congress. [Washington, D.C.] : [U. S. Congress], [s.a.] [cit. 2015-10-06].

Kategória:Politici USA
Kategória:Členovia Snemu reprezentantov štátu Illinois
Kategória:Členovia Senátu štátu Illinois
Kategória:Viceguvernéri štátu Illinois
Kategória:Členovia Snemovne reprezentantov USA